Gladys

Gladys er et engelsk kvinnenavn med walisisk opprinnelse. Navnet brukes i dag i flere land i Afrika og Latin-Amerika.

Etymologi
Gladys er en engelsk form av de walisiske navnene Gwladus og Gwladys. Disse navnene kan være dannet av gwlad, «land».  Gladys er også en feminin form av det walisiske mannsnavnet Gwledig, «hersker». I tillegg har Gladys blitt brukt som en walisisk form av Claudia, som har opprinnelse i det romerske familienavnet Claudius, dannet av claudus, «lam, forkrøplet».

Utbredelse
Gladys ble tatt i brukt utenfor Wales etter at det ble brukt i Ouidas roman Puck fra 1870. Gladys var et vanlig navn i England på begynnelsen av 1900-tallet.

Gladys var et populært navn i USA fra 1890-årene til 1920-årene.

Gladys er i dag et vanlig navn i mange land i Afrika og Latin-Amerika.

|}

Kjente personer med navnet
Personene i listen er ordnet kronologisk etter fødselsår.
Gladys Ravenscroft (1888–1960), britisk golfspiller
Gladys Mitchell (1901–1983), britisk forfatter
Gladys Aylward (1902–1970), britisk misjonær i Kina
Gladys Raknerud (1912–1997), norsk bildekunstner
Gladys Knight (født 1944), amerikansk sanger og forretningskvinne
Gladys Cherono (født 1983), kenyansk løper

Annen bruk av navnet
Radio Gladys Palmera, spansk radiokanal

Referanser

Eksterne lenker

Kvinnenavn